Resultate vir Dagga
Onderwys 15 Februarie 2020 16:34
Leerlinge na hospitaal gehaas ná hulle daggakoekies eet
Wêreld 30 Januarie 2020 15:39
Man rook dagga voor regter in VSA-hof
Misdaad 29 Januarie 2020 17:17
Maatskappye 24 Januarie 2020 11:56
Misdaad 17 Januarie 2020 10:57
Misdaad 15 Januarie 2020 08:03
Misdaad 10 Januarie 2020 10:09
Maatskappye 02 Januarie 2020 10:55
Dagga-firma se verlies byna 280 000% meer
20 Desember 2019 12:04
Hennep-verbouiing kan ekonomie stimuleer, sê entrepeneur
Misdaad 06 Desember 2019 12:36
Celebs 04 Desember 2019 12:16
Misdaad 28 November 2019 09:25
Vermiste meisie (11) glo ‘dagga en drank’ gegee A tot Z van blogging – toortsie.com
Category: A tot Z van blogging
Mei 24, 2016 Mei 24, 2016 ~ Toortsie	~ 16 Kommentaar
Y staan vir ysberg
Mei 23, 2016 Mei 24, 2016 ~ Toortsie	~ 9 Kommentaar
Ek is seker ek het al ‘n hele stuk oor Y geskryf, maar WAAR het die Y heen verdwYn?
Y staan vir yskastert. Heerlik. Soet. Met kondensmelk gemaak. Peppermentkrisptert. Suurlemoenmeringue. Nou Bant die uwe mos, so nou lyk die terte ‘n bietjie anders. Eintlik nog baie dieselfde, net baie romerig. My yskasterte word deesdae van roomkaas en room gemaak. Oeee, ek maak deesdae ‘n mokka een en gebruik sommer Mascarpone roomkaas want hy het 3x (ja, DRIE KEER) room in. Njam. Purrrrr.
Y staan vir Ywerig. Vol geesdrif. Nogals ‘n mooi woord in Afrikaans. Terloops, daar is nou ‘n kompetisie op RSG aan die gang wat ‘n mens jou gunsteling Afrikaanse woord kan instuur en groot wen. Jammer, ek kon nie nou die skakel vind nie. Van ywerig gepraat, ek het voor soveel ander begin met hierdie A-Z van Blogging, en hulle is al laaaankal klaar. Sal dit my nou minder ywerig maak? Of eerder dat ek hou van multitask?
Y staan vir Yvonne. My peetma wat vir my so goed was. Sy het my altyd baie spesiaal laat voel.
Y staan vir yster. Soms is iemand ‘n yster … uhm … ‘n Strykyster word al hoe minder gebruik. In my kinderdae het ons sulke strykysters gehad, natuurlik glad nie so geroes soos hierdie nie! Hulle is op die AGA stoof se warmplaat neergesit, sommer so 4 op ‘n slag, tot hulle vuurwarm was. Op ons etenstafel in die kombuis is ‘n dik kombers en nog stryklappe bo-op gesit en wanneer die ysters dan warm genoeg was, is die klere op die tafel gestryk. Ek kan nou nog die reuk van die materiaal wat eintlik brand as daardie warm yster daarop gesit word, onthou. Vele kere is ‘bn baie duur kledingstuk verwoes met een hou. Ai, jai, jai! En dan hét my ma gesê hulle moet versigtig stryk. 😦 Ek het altyd ‘help’ stryk en kon dan die manssakdoeke stryk. Dis vasgehou met ‘n hele paar vatlappe sodat jou hand nie brand nie.
Y staan natuurlik vir ys. My man is MAL oor ys. Soms amper belaglik mal. Hy koop daar in Namibië amper die hele voorraad op, ons kon later amper ys smous!
Mei 18, 2016 Mei 14, 2016 ~ Toortsie	~ 9 Kommentaar
Hier aan die einde van die alfabet kom ek nou by MOEILIKE letters!
X staan vir Xhosa, een van ons inheemse tale. Ag, ek wou graag leer Xhosa praat toe ek op Stellenbosch was en het die taallab bygewoon waar jy gratis enige taal kon aanleer. Almal sit daar met goed oor die ore, so jy kan na hartelus praat. Ek het só hard gepraat en gesukkel dat van die ander studente omgekyk het. Dit, saam met my kys wat toe uit was, (manlief wat toe in Cradock was), het ek maar die lesse gelos. Sien, ek het gedink dit sou goed wees om Xhosa te kon praat as jy in die Oos-Kaap sou woon. Jare later het Nellie my ook probeer leer, maar ek het weer eens nie veel verder as molo gekom nie! Nou is ek te lui.
X staan vir xilofoon. Toe ek in die laerskool was het ons skool ‘n hele versameling xylofone gekoop. Elkeen met sy eie naam, wat ek natuurlik nie meer kan onthou nie. Ek is spyt dat ek nooit geleer het om dit regtig goed te kan speel nie. In Heidelberg, Duitsland, het ek twee jongmanne gesien wat saam speel, elkeen ‘n meester op sy eie! Ek kan maar net staan en kyk en dit indrink. Dis natuurlik vir my van die lekkerste dinge in baie Europese stede, dat die musikante sommer net daar staan en speel, en dit nie sommer ping-pong nie, ordentlik speel. Ek wonder altyd of dit musiekstudente is wat sommer ‘n bietjie blootstelling soek?
Daar is natuurlik baie afrikaanse liefdjies wat met ‘n X begin. Sommer net om een te noem: X ‘n dapper muis, kyk hoe stap ek deur die huis! 😉
X is ook die afkorting van Christus. Eintlik Xs. En ‘n Christen Xen (superscript).
En dan staan x natuurlik vir soentjies. xxxx vir al my blogmaats!
En nou is ek sommer klaar. X klaar.
Mei 16, 2016 Mei 12, 2016 ~ Toortsie	~ 8 Kommentaar
Mei 12, 2016 Mei 12, 2016 ~ Toortsie	~ 8 Kommentaar
V staan vir Vandag. Vandag gaan ek ‘n klomp V-woorde in sinne gebruik, maar hulle net elke keer in hakies sit om dit te beklemtoon. Hebreërs maan ons dat solank daar nog ‘n (v)andag is, laat ons dit gebruik om die Here te loof, ons geloof te bely en teen (v)erkeerdhede op te staan. Vandag gaan ek hierdie toortsliggie gebruik om te skyn op ‘n plek waar daar nie geskyn wil wees nie.
‘n (V)riendin wat my ken sedert ons in 1976 in standerd ses was, sê dat ek ‘n profeet is omdat ek in my hele wese teen (v)erkeerdhede opstaan. Wanneer ek verkeerdhede sien, kan ek nie stilbly nie. Ek is ook ‘n Juffrou en waar ek (v)ieslikhede sien, is dit deel van my opvoedingstaak om dit aan te spreek.
So, noem my na hierdie blogpost enige naam. Dalk outyds, dalk preuts, ag net wat jy wil, maar hier gaan ek. Dis juis omdat ons mensdom bang geword het om op te staan teen dit wat verkeerd is, dat ons samelewing so (v)erval het en dat is ons waar ons is.
V staan vir (v)ieslik en vulgêr. Ek gun vir elke diertjie sy plesiertjie en elke outjie sy foutjie. As hy wil vieslik wees, is dit reg so, dis net homself wat hy in die proses (v)erneder. Hy kry dalk ‘n klomp aandag daardeur waarvan hy baie hou, dit gee hom dalk die gevoel van ‘n bietjie mag en aansien. Ongelukkig laat dit ‘n slegte smaak in soveel ander mense se monde. So, ek sou dink as ‘n mens jou tyd en energie aan vieslikhede wil spandeer, jy dit in privaatheid doen en dit nie in ander mense se kele en gesigte afdwing nie. Alles het perke, ook wat betref vieslikheid. Ek sou (v)oorstel dat as enige persoon buitensporig wil aangaan op ‘n blog, hy die blog ‘password protected’ sal maak sodat net hy en sy (v)riende hulleself kan (v)erlustig en (v)ergryp aan hulle (v)ieslikhede. Sekere goed hoort net nie in die openbaar nie. (Ek dink die ouens met wie ek raas, lees nie hier nie.)
Vir veral die jongmense wil ek sê: Jy dink dalk jy is oulik om ‘anders’ te wees, dis goed om ‘anders’ te wees, maar ook binne perke. Jy voel dalk trots op jou ‘uitdagendheid’, maar iewers in jou lewe gaan jy grootword en gaan jy in skok en afgryse terugdink oor wat jy aangevang het. Jy mag dalk ‘n nuwe blaaitjie omslaan, maar die ou blaaitjie bly die res van jou lewe deel van jou.
Toortsie by Finesse: Net drie dinge, en jou lewensuitkyk verander